மட்பாண்டத்திற்கு முந்தைய புதிய கற்காலம் (ஆ)

**மட்பாண்டத்திற்கு முந்தைய புதிய கற்காலம் (ஆ)** (**Pre-Pottery Neolithic B** (**PPNB**) இது மட்பாண்டத்திற்கு முந்தைய புதிய கற்காலத்தின் ஒரு பகுதியாகும். இக்காலத்திய பண்பாடு வளமான பிறை பிரதேசத்தின் மேல் மெசொப்பொத்தேமியாவில் கிமு 8,800 முதல் கிமு 6,500 வரை விளங்கியது. துருக்கியின் பெருவயிறு மலை மற்றும் எரிக்கோ நகரத்தின் தொல்லியல் களங்களிலிருந்து இக்கற்காலத்திய பண்பாடு அறிய முடிகிறது.  

மட்பாண்டத்திற்கு முந்தைய புதிய கற்காலம் (அ) போன்று, மட்பாண்டத்திற்கு முந்தைய புதிய கற்காலம் (ஆ), இடைக் கற்காலத்திய நூத்துபியன் பண்பாட்டிலிருந்து வளர்ச்சியுற்றது. இக்கற்காலம் அனதோலியாவின் வடகிழக்கில் தோன்றியதற்கு ஆதாரங்கள் கிடைத்துள்ளது.

## வாழ்க்கை முறை
மட்பாண்டத்திற்கு முந்தைய புதிய கற்காலம் (ஆ) காலத்தில் காட்டு விலங்குகளை வீட்டு வளர்ப்பு விலங்குகளாக பழக்கப்படுத்தினர். மேலும் மக்கள் வேட்டைத் தொழிலுடன், வேளாண்மைத் தொழிலிலும் ஈடுபட்டனர். தீக்கல்லை நெருப்பு மூட்ட பயன்படுத்தினர். 

தென் லெவண்ட்டில் மக்கள் வட்டம் மற்றும் எண்கோண வடிவத்தில் குடியிருப்புகள் கட்டினர். குடியிருப்புகளின் தளம் மற்றும் சுவர்கள் வெள்ளை களிமண் மற்றும் சுண்ணாம்புக் கல் பூச்சுகளால் அமைக்கப்பட்டது.  

 

களிமண் மற்றும் சுண்ணாம்புக் கலவைகளிலிருந்து மட்பாண்டங்கள் தயாரித்தனர்.சுண்ணாம்புக் கற்களாலான துவக்க கால வெள்ளை மட்பாண்டங்கள் கிமு 7,000-முதல் பயன்படுத்தப்பட்டது.  லெவண்ட் பகுதியில் மேற்கு கலீலி மற்றும் அயின் காசல், மேல் மெசொபொத்தோமியாவில் உள்ள தொல்லியல் களங்களில் செவ்வக வடிவத் தரைகளில் சுண்ணாம்புக்கல் கலவை பூச்சு பூசப்பட்டிருந்தது.  இக்காலம் கிமு 7,000 மற்றும் கிமு 6,000-க்கும் இடைப்பட்டதாகும். 

கிமு 9,000 - கிமு 6,000 காலப்பகுதிகளில் லெவண்ட் பகுதியில் இறந்தவர்களின் உடலில் சுண்ணாம்புப் பூச்சு பூசி வீட்டின் தரையில் குழி தோண்டி அடக்கம் செய்யும் பழக்கம் கொண்டிருந்தனர்.  செய்தனர். 

## சமூகம்
 

*டேனியல் ஸ்டோர்டுயூர்* எனும் தொல்லியல் அறிஞர் அஸ்வத் தொல்லியல் மேட்டில், கிமு 8,700 ஆண்டு காலத்திய பெரிய அளவிலான வேளாண் குடியிருப்பை சிரியாவின் டமாஸ்கஸ் நகரத்தின் எர்மோன் மலை மலையருகே கண்டுபிடித்தார். 

மேலும் அதே போன்ற தொல்லியல் வேளாண் குடியிருப்புகள் அஸ்வத் தொல்லியல்மேடு, இராமாத் தொல்லியல் மேடு மற்றும் கோரைப்பு தொல்லியல் மேடுகளில் கண்டுபிடிக்கப்பட்டது.

## தொல்பொருட்கள்
தற்கால  மெசொப்பொதோமியாவின் வடகிழக்கு சிரியாவில் களிமண் சுடுமட்பாண்டம் கண்டுபிடிப்பதற்கு முன்னர் கிமு 8,000-இல் கருங்கல், அரகோனைட்டு, சுண்ணாம்புக் கல், போன்றவற்றால் செய்த மெருகூட்டப்பட்ட பாண்டங்கள் மக்கள் பயன்படுத்தினர். 


File:Green aragonite tripod vase Mid-Euphrates 6000 BCE Louvre Museum AO 28386.jpg|பச்சை நிற அரகோனைட்டு                  கல்லால் செய்யப்பட்ட பாத்திரம், காலம் கிமு 6,000 இலூவா அருங்காட்சியகம்
File:Calcite tripod vase, mid-Euphrates probably from Tell Buqras, 6000 BCE, Louvre Museum AO 31551.jpg|கிமு 6,000 காலத்திய கால்சைட்டு கல்லால் செய்த பாண்டம், மெசொப்பொத்தேமியா, பக்ரஸ் தொல்லியல் மேடு 
File:Alabaster pot with handles, Buqras region 6500 BCE Louvre Museum AO 28519.jpg|கைப்பிடியுடன் கூடிய குவளை, கிமு 6,500, மெசொப்பொத்தேமியா
File:Alabaster pot Mid-Euphrates region 6500 BCE Louvre Museum.jpg|வாய் குறுகிய பானை, கிமு 65000 
File:Alabaster pot, Mid-Euphrates region 6500 BCE Louvre Museum.jpg|கல் பானை, கிமு 6500
File:Bead MET vs1985 356 36.jpg|மணியால் செய்யப்பட்ட மனிதத் தலை கிமு 8000


## இதனையும் காண்க

* கற்காலம்
* பெருங்கற்காலம்
* இடைக் கற்காலம்
* புதிய கற்காலம்
* மட்பாண்டத்திற்கு முந்தைய புதிய கற்காலம்
* மட்பாண்டத்திற்கு முந்தைய புதிய கற்காலம் (அ)

## மேற்கோள்கள்

பகுப்பு:கற்காலம்
பகுப்பு:கால வரிசைப்படி வரலாறு
 பகுப்பு:பண்டைய வரலாறு

 பகுப்பு:மெசொப்பொத்தேமியா நாகரிகங்கள்